Жамбыл орта мектебінің қазақ тілі мен әдебиетінің І санатты мұғалімі Калимова Бактыгуль Тулеугалиевна

Сыныбы:6

Пәні: қазақ тілі

|  |  |  |
| --- | --- | --- |
| Сабақтың тақырыбы | Морфология Сөздің түрлері:атауыш сөздер, көмекші сөздер мен одағай сөздер | |
| Мақсаты | Атауыш, көмекші,одағай сөздердің тілдік сипатын түсіндіру, өзара салыстыру арқылы негізгі белгілерін таныту. | |
| Күтілетін нәтижелер | Оқушылар атауыш,көмекші,одағай сөздердің мәнін, тілдік сипатын біледі; Мысал келтіріп, оларды сөйлем ішінен ажырата алады;  Мысалдардың ішіндегі сөздерді түрлеріне қарай ажыратып, фонетикалық талдау жүргізеді | |
| Сабақ кезеңдері | Мұғалім іс-әрекеті | Оқушының іс-әрекеті |
| Кіріспе. Үй тапсырмасын сұрау | Оқушыларды бойына қарай тұрғызып, топқа бөліп отырғызу.  109,110-жаттығу | Оқушылар бойларына қарай «Атауыш», «Көмекші», «Одағай» болып 3 топқа бөлінеді. |
| Қызығушылықты ояту | Мен жазбаймын өлеңді ермек үшін. (Абай)  Мен өлең ермек жазбаймын.  Мен өлеңді ермек үшін жазбаймын.  Өй, мен өлеңді ермек үшін жазбаймын. | Оқушылар бұл сөйлемнің ішіндегі сөздердің мағынасын, тілдік сипатын ажыратады. |
| Негізгі бөлім  Қолдану  Оқулықпен жұмыс  Салыстыру  Семантикалық карта | Сөйлемде қолданылған сөздердің мағыналары бірдей бола бермейді. Сөздердің көпшілігі белгілі бір ұғымның атауы болады да, жеке тұрғанда белгілі бір лексикалық мағынаны білдіреді. Ал кейбір сөздер жеке тұрғанда ешбір мағына білдіре алмайды да, сөйлемде басқа бір сөздің жетегінде қолданылып, сол сөздің мағынасын толықтырып, күшейтіп тұрады немесе сөздерді бір-бірімен байланыстыру қызметін атқарады.  114-жаттығу. Сөйлемдерді оқып шығып, атауыш сөздер мен көмекші сөздерді ажыратыңдар.  115-жаттығу. Мәтінді оқып, ат қою. Қарамен жазылған сөзді үлгі бойынша талдау  Алма, кейін, соң, ә, ауқау-ауқау, бәрекелді, кітап, ойлау, күн, бес т.б.Осы сөздерді түрлеріне қарай ажырату  «Адым» Әр топтан шыққан оқушылар тақтаға дейін мүдірмей І топ:атауыш, ІІ топ: көмекші, ІІІ топ:одағай сөздерге мысал айту қажет. | Оқушылар атауыш, көмекші,одағай сөздердің анықтамасы мен негізгі белгілерін айтады.  114-жаттығу. Сөйлемдерді оқып шығып, атауыш сөздер мен көмекші сөздерді ажыратады.  115-жаттығу. Мәтінге ат қояды. «Сегіз қырлы,бір сырлы» «Жігітке жеті өнер де аз» қисса-нені? деген сұраққа жауап береді, сөйлемдегі қызметі- толықтауыш, толық мағыналы атауыш сөз.  Оқушылар семантикалық картаны толтырады.  «Адым» оқушылар шатастырып алса, адымды топтағы келесі оқушы қайтадан бастайды. |
| Қорытынды | Қабырғада атауыш, көмекші, одағай сөздердің негізгі белгілері жазылған плакат ілінеді. Әр топ өз тобының атауына сәйкес сол плакаттың жанына барып тұрады.  І деңгей  1.Атауыш сөз деген не?  2.Сөйлемнен атауыш сөздің астын бір, көмекші сөздің астын ирек сызықпен сыз.  Жазғытұрымдағыдай орман іші де, шалғай далалар да,ауыл маңдары да у-шу болып жатқан жоқ.  (С.Сейфуллин)  3.Көп нүктенің орнына тиісті сөзді қойып, сөз түрлеріне ажырат.  Қарға баласын «...» дер,  Кірпі баласын «...» дер.  ІІ деңгей  1.Көмекші сөз дегеніміз не?  2.Жұмбақтың шешуін тап,одағайдың астын сыз.  Қайда екен деп ақылдым,  «Ауқау-ауқау-ауқаулап»,  Қай төлді мен шақырдым?  Шұндыңдаған неме деп,  «Шөре-шөре-шөрелеп»,  Қай төлді мен шақырдым?  «Құрау-құрау-құраулап»,  Қай төлді мен шақырдым?  (Ә.Ахметов)  3.Сөйлемдерден көмекші сөздерді тауып түсіндір.  Бірақ сен күнің үшін кейде арыңа ауыр тиетін іске кірісесің. Айбала сол жатқаннан таң қараңғысына шейін Ботагөзге тіл қатқалы әлденеше рет оқталса да,даусы шықпай, ерні ғана қыбырлап бір ауыз сөз айта алмады.  (С.Мұқанов)  ІІІ деңгей  1.Одағай сөздің негізгі белгілерін ата.  2.Атауыш сөз бен көмекші сөздің айрмашылығы неде?  3.Атауыш,көмекші,одағай сөздерге өлең құрастыру.  Кері байланыс: Оқушыларға таратылады, балалар жауап жазады және оқиды. Не білемін? Не білдім? Не білгім келеді? | Қабырғада атауыш, көмекші, одағай сөздердің негізгі белгілері жазылған плакат ілінеді. Әр топ өз тобының атауына сәйкес сол плакаттың жанына барып тұрады да,әр топтан 1 оқушы өзінің позициясын қорғап айтады. |
| Бағалау  Үйге тапсырма | Оқушыларды формативті бағалау  116-жаттығу. Ережені оқу, түсіну. Дарынды оқушыларға сөзжұмбақ құрастыру. |  |